CELEX: 32010D0122(01)
Language: el
Date: 2010-01-18 00:00:00
Title: Απόφαση του Συμβουλίου, της 18ης Ιανουαρίου 2010 , για το διορισμό δύο μελών του διοικητικού συμβουλίου του Ευρωπαϊκού Οργανισμού Χημικών Προϊόντων

22.1.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 16/5
            
         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 18ης Ιανουαρίου 2010
   για το διορισμό δύο μελών του διοικητικού συμβουλίου του Ευρωπαϊκού Οργανισμού Χημικών Προϊόντων
   2010/C 16/03
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   τον κανονισμό (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων (1), και ιδίως το άρθρο 79,
   Εκτιμώντας τα εξής:
   
               (1)
            
            
               Σύμφωνα με άρθρο 79 του κανονισμού (ΕΚ) αριθ. 1907/2006, το Συμβούλιο θα πρέπει να διορίσει, ως μέλη του διοικητικού συμβουλίου του Ευρωπαϊκού Οργανισμού Χημικών Προϊόντων, έναν εκπρόσωπο από κάθε κράτος μέλος.
            
         
               (2)
            
            
               Με απόφαση της 7ης Ιουνίου 2007 (2), το Συμβούλιο διόρισε 27 μέλη στο διοικητικό συμβούλιο του Ευρωπαϊκού Οργανισμού Χημικών Προϊόντων.
            
         
               (3)
            
            
               Με απόφαση της 15ης Νοεμβρίου 2007 (3), κατόπιν αιτήματος της βελγικής κυβέρνησης, το Συμβούλιο αντικατέστησε τον εκπρόσωπο του Βελγίου στο διοικητικό συμβούλιο.
            
         
               (4)
            
            
               Η βελγική κυβέρνηση ενημέρωσε το Συμβούλιο σχετικά με την πρόθεσή της να αντικαταστήσει τον εκπρόσωπο του Βελγίου στο διοικητικό συμβούλιο και πρότεινε νέο εκπρόσωπο, ο οποίος θα πρέπει να διοριστεί για το διάστημα μέχρι τις 31 Μαΐου 2011.
            
         
               (5)
            
            
               Η κυβέρνηση του Ηνωμένου Βασιλείου ενημέρωσε το Συμβούλιο σχετικά με την πρόθεσή της να αντικαταστήσει τον εκπρόσωπο του Ηνωμένου Βασιλείου στο διοικητικό συμβούλιο και πρότεινε νέο εκπρόσωπο, ο οποίος θα πρέπει να διοριστεί για το διάστημα μέχρι τις 31 Μαΐου 2011,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο κ. Helmut DE VOS, Βέλγος υπήκοος, γεννηθείς την 25η Φεβρουαρίου 1978, διορίζεται μέλος του διοικητικού συμβουλίου του Ευρωπαϊκού Οργανισμού Χημικών Προϊόντων, στη θέση του κ. Marc LEEMANS, για το χρονικό διάστημα από 23 Ιανουαρίου 2010 έως την 31η Μαΐου 2011.
   Άρθρο 2
   Ο κ. Arwyn DAVIES, Βρετανός υπήκοος, γεννηθείς τη 17η Ιανουαρίου 1957, διορίζεται μέλος του διοικητικού συμβουλίου του Ευρωπαϊκού Οργανισμού Χημικών Προϊόντων, στη θέση του κ. John ROBERTS, για το χρονικό διάστημα από 23 Ιανουαρίου 2010 έως την 31η Μαΐου 2011.
   Άρθρο 3
   Η παρούσα απόφαση τίθεται σε ισχύ την ημερομηνία έκδοσής της.
   Άρθρο 4
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 18 Ιανουαρίου 2010.
      
         
            Για το Συμβούλιο
         
         
            H Πρόεδρος
         
         E. ESPINOSA
      
   
   
      (1)  ΕΕ L 396, 30.12.2006, σ. 1. Διορθωμένη έκδοση στην ΕΕ L 136, 29.5.2007, σ. 3.
   
      (2)  EE C 134, 16.6.2007, σ. 6.
   
      (3)  EE C 280, 23.11.2007, σ. 2.